# விக்கிப்பீடியா:ஆலமரத்தடி/தொகுப்பு119

## இலங்கையில் புதுப்பயனர் போட்டி

தமிழ் விக்கிப்பீடியா பதினாறாம் ஆண்டு நிறைவுக் கொண்டாட்டங்களுக்காகப் பெற்றுக்கொண்ட நல்கைத் தொகையில் இலங்கை ரூபா நான்கு இலட்சம் (ரூ. 403,874) மீதம் உள்ளது. இந்தத் தொகையைப் பயன்படுத்தி இந்த ஆண்டு இலங்கையில் ஒரு புதுப்பயனர் போட்டியை நடாத்த முன்மொழிகிறேன். இது கடந்தமுறை நடைபெற்ற புதுப்பயனர் போட்டியிலிருந்து சற்று வேறுபட்டதாக வடிவமைக்க எண்ணுகிறேன். பரிசுத்தொகையை இலங்கைக்கு வெளியே அனுப்ப முடியாது என்பதால், போட்டி இலங்கையர்களுக்கு மட்டுமானதாக அமையும். போட்டியின் படிமுறைகள் பின்வருமாறு அமையும்:  
1) மாணவர்களுக்கான புதுப்பயனர் போட்டி  
2) திறந்த புதுப்பயனர் போட்டி  
போட்டிக் காலம்: 2020 செப்டெம்பர் 1 முதல் நவம்பர் 30. ஆண்டு இறுதிக்கு முன்னர் வெற்றிபெற்றோர் அறிவிக்கப்பட்டுப் பரிசுகள் வழங்கப்படும்.  
இலங்கையில் வெளிவரும் பிரதான பத்திரிகைகளில் போட்டி பற்றிய அறிவித்தல் வெளியிடப்படும்.
போட்டியில் பங்கேற்க விரும்புவோர் கூகிள் படிவம் மூலம் விண்ணப்பிக்க வேண்டும்.
விண்ணப்பங்களின் எண்ணிக்கை அடிப்படையில் விக்கிப்பீடியாவில் பங்களித்தல் குறித்த அறிமுக நிகழ்வுகள் நடாத்தப்படும். அறிமுக நிகழ்வில் பங்கேற்க முடியாத தூரங்களில் உள்ளவர்களுக்குத் தொலைபேசி மூலம் அறிமுகம் இடம்பெறும்.
பின்னர் போட்டி ஆரம்பிக்கப்படும்.  
இதன் மூலம், முறையற்ற கட்டுரைகள் உருவாக்கப்படுதல் குறைவாக இருப்பதுடன் நீண்டகாலப் பயனர்களை அடைய உதவியாகவும் இருக்கும். இந்த முன்மொழிவை தமிழ் விக்கிச் சமூகம் ஏற்றுக்கொண்டால் விக்கிமீடியா அறக்கட்டளையிடம் தெரிவித்து அனுமதி பெற்றுப் போட்டிக்கான தயார்ப்படுத்தல்களைத் தொடங்கலாம்.  
மாறாக, இந்தத் தொகையை இலங்கைக்குள் வேறு ஏதாவது வகையில் பயன்படுத்துவது அதிக பயனைத் தரும் என்று கருதினால் அதற்கான முன்மொழிவுகளையும் வழங்கவும்.  
குறிப்பு: கொரோனா தீநுண்மித் தாக்கம் தொடர்பான அவசரநிலை நீங்கிய பின்னரே வேலைகளை ஆரம்பிக்க முடியும். சமூக ஒப்புதல் கிடைத்தால் விக்கிமீடியா அறக்கட்டளைக்கு வரைபை முன்மொழியலாம். --சிவகோசரன் (பேச்சு) 15:02, 15 மார்ச் 2020 (UTC)  
- :செய்யலாம். எஞ்சியுள்ள தொகை கூடுதலாக உள்ளதால், முழுக்க கட்டுரைப் போட்டி பரிசாக அறிவிக்காமல் வேறு வகையான முன்னெடுப்புகள், பரப்புரைச் செலவுக்கும் நிதி ஒதுக்கலாம். --இரவி (பேச்சு) 17:51, 15 மார்ச் 2020 (UTC)  
- :உள்நாட்டுத் தார்வார்வலர்களின் ஆர்வத்தையும் பார்த்துத் திட்டத்தை முடிவு செய்யலாம். வேறுநாட்டுப் பயனர்கள் தொலைதூரத்திலிருந்து ஒருங்கிணைப்பில் ஈடுபடலாம். கடந்த ஆண்டு நடந்த புதுப்பயனர் போட்டியில் இலங்கைப் பயனர்களின் எண்ணிக்கை குறைவாக இருந்தது, அதற்கான காரணங்களைக் கண்டு அந்தப் படிப்பைனையோடு இப்போட்டியை அமைக்கலாம். அதனால் பலர் பங்களிக்க முடியும். தமிழகத்தில் அரசு அமைப்புகளுடன் செயல்பட்ட பரப்புரை போல அங்கே ஏதேனும் வாய்ப்பிருந்தால் முயலலாம். அரசதிகாரியின் சுற்றறிக்கை பலவிதங்களில் உதவிபுரியும். கட்டுரைப் போட்டி, கல்லூரிகளில் விக்கிப்பீடியப் பயிலரங்கம், நிரல் திருவிழா(hackathon) போன்றவற்றில் எது செய்தாலும் பயனளிக்கும்.-நீச்சல்காரன் (பேச்சு) 05:14, 17 மார்ச் 2020 (UTC)  
: --J.K  
- நல்ல முயற்சி . //விண்ணப்பங்களின் எண்ணிக்கை அடிப்படையில் விக்கிப்பீடியாவில் பங்களித்தல் குறித்த அறிமுக நிகழ்வுகள் நடாத்தப்படும்.// கொரோனா தீவிரம் முடிந்த பிறகு சில கல்லூரிகளில் பயிற்சிமனைக்கு ஏற்பாடு செய்து அதிலேயே இந்த போட்டி பற்றியும் அவர்களுக்கு தெரிவிக்கலாம். கலந்து கொள்ளும் அனைவருக்கும் சான்றிதழ்கள் உண்டு எனக் கூறலாம். தொகை அதிகமாக உள்ளதால் கட்டுரைப் போட்டியில் குறைந்தபட்சம் 5 கட்டுரைகளை சமர்ப்பித்த அனைவருக்கும் பரிசுகளை வழங்கலாம். பரிசுத் தொகைகளின் எண்ணிக்கையினை அதிகரிப்பதன் மூலம் பங்கேற்போரின் எண்ணிக்கை கணிசமாக அதிகரிக்க வாய்ப்புள்ளது. கல்லூரி மாணவர்கள் மற்றும் புதியவர்கள் என்பதனால் கட்டுரைத் தலைப்பில் ரொம்ப *ஸ்ட்ரிக்ட் ரூல்ஸ் பாலோ பண்ண வேணாம்* அவர்களை முதலில் பங்கேற்க செய்வதே விக்கிக்கு பயனுள்ளதாக இருக்கும். //கூகிள் படிவம் மூலம் விண்ணப்பிக்க வேண்டும்.// மற்ற வழிகளையும் சற்று அறிவித்தால் நலம். காரணம் அவர்களுக்கு ஆர்வத்தினை தூண்டாமல் கணக்கு துவங்கு என்பது சற்று பொருத்தமாக இருக்காது என்பது எனது கருத்து. எனவே பயிற்சிமனைக்குப் பிறகு இதனைக் கூறினால் பொருத்தமாக இருக்கும். முகநூலில் சென்ற முறை போல விளம்பரம் செய்யலாம். கல்லூரி மாணவர்கள் என்பதால் **2 முதல் அதிகபட்சம் 3 நிமிடம்** வீடியோ மூலம் விளம்பரம் செய்தாலும் அவர்களை விரைவில் சென்று சேரும் . இங்கிருந்து எங்களால் என்ன உதவி செய்ய இயலுமோ அதனைச் செய்யத் தயாராக உள்ளோம். விழா சிறப்பாக அமைய வாழ்த்துகள் <font face="Casteller" size="4">ஸ்ரீ</font> <sup><font face="Lucida Handwriting" color="green">(✉)</font></sup> 09:56, 18 மார்ச் 2020 (UTC)